CELEX: 32020D1583
Language: bg
Date: 2020-10-23 00:00:00
Title: Решение (ЕС) 2020/1583 на Съвета от 23 октомври 2020 година относно позицията, която трябва да се заеме от името на Европейския съюз в рамките на Комитета за партньорство, създаден по силата на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна, във връзка със замяната на списъка с лицата, които да изпълняват функциите на арбитри при процедури за уреждане на спорове

30.10.2020   
               
               
                  BG
               
               
                  Официален вестник на Европейския съюз
               
               
                  L 362/23
               
            
         РЕШЕНИЕ (ЕС) 2020/1583 НА СЪВЕТА
         от 23 октомври 2020 година
         относно позицията, която трябва да се заеме от името на Европейския съюз в рамките на Комитета за партньорство, създаден по силата на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна, във връзка със замяната на списъка с лицата, които да изпълняват функциите на арбитри при процедури за уреждане на спорове
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна (1) (наричано по-нататък „споразумението“) бе подписано от името на Съюза в съответствие с Решение (ЕС) 2018/104 на Съвета (2) и се прилага частично и временно от 1 юни 2018 г.
                  
               
                     (2)
                  
                  
                     В съответствие с член 339, параграф 1 от споразумението на заседанието си на 17 октомври 2019 г. Комитетът за партньорство състави списък с 15 лица, които желаят и могат да изпълняват функциите на арбитри (наричан по-нататък „списъкът с арбитри“).
                  
               
                     (3)
                  
                  
                     Армения уведоми Съюза, че едно от лицата, които бе предложила, вече не отговаря на условията по член 339, параграф 2 от споразумението, поради което следва да бъде заменен.
                  
               
                     (4)
                  
                  
                     За да осигури действието на временно прилаганите разпоредби на споразумението, Комитетът за партньорство следва да приеме решение да замени списъка с арбитрите с изменен списък.
                  
               
                     (5)
                  
                  
                     Целесъобразно е да се установи позицията, която трябва да се заеме от името на Съюза в рамките на Комитета за партньорство, тъй като решението на Комитета за партньорство да замени списъка с арбитри ще бъде обвързващо за Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комитета за партньорство, създаден по силата на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна, във връзка със замяната на списъка с арбитри, посочен в член 339 от същото споразумение, се основава на съответното проекторешение на Комитета за партньорство (3).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 23 октомври 2020 година.
            
               
                  За Съвета
               
               
                  Председател
               
               S. SCHULZE
            
         
         
            (1)  ОВ L 23, 26.1.2018 г., стр. 4.
         
            (2)  Решение (ЕС) 2018/104 на Съвета от 20 ноември 2017 г. за подписване, от името на Съюза, и временно прилагане на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна (ОВ L 23, 26.1.2018 г., стр. 1).
         
            (3)  Вж. документ ST 11524/20 на http://register.consilium.europa.eu.